
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 23 

~ - ~ “ 11 Φεβρουάριου 1999 


ΠΕ ΡΙΕΧΟΜΕ ΝΑ 

ΚΑΝΟΝΙΣΜΟΙ 


115. Περί ιδρύσεως, οργανώσεως και λειτουργίας 

Γραφείου Εκκλησιαστικής Τάξεως και Εθιμοτυ- 
πίαςπαράτη ΙεράΣυνόδωτης Εκκλησίαςτης Ελ¬ 
λάδος. 1 

116. Περί τακτικής και εκτάκτου οικονομικής ενισχύ- 

σεως Ιερών Μητροπόλεων και Ιερών Μονών της 
Εκκλησίας της Ελλάδος. 2 

117. Περί συστάσεως και λειτουργίας Νομικής Υπη¬ 
ρεσίας παρά τη Εκκλησία της Ελλάδος. 3 


ΚΑΝΟΝΙΣΜΟΙ 

(ΐ) 

ΚΑΝΟΝΙΣΜΟΣ ΥΠΆΡΙΘ. 115/1999 

Περί ιδρύσεως, οργανώσεως και λειτουργίας Γραφείου 
Εκκλησιαστικής Τάξεως και Εθιμοτυπίας παράτη Ιερά 
Συνόδω της Εκκλησίας της Ελλάδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των παρ. γ' και ε' του άρθρου 4 του Νό¬ 
μου 590/1977, «Περί Καταστατικού Χάρτου της Εκκλη¬ 
σίας της Ελλάδος», 

2. Τας διατάξεις των παρ. 2 και 4 του άρθρου 9, τας δια¬ 
τάξεις της παρ. 1 του άρθρου 42 και του άρθρου 67 του 
αυτού ως άνω Νόμου, 

3. Τας διατάξεις του υπ’ αριθμ. 5/1978 Κανονισμού της 
Ιεράς Συνόδου της Εκκλησίας της Ελλάδος, «Περί των 
Εκκλησιαστικών Υπαλλήλων», ως συνεπληρώθη μεταγε- 
νεστέρως, 

4. Την από 20.1.1999 Απόφασιν Αυτής, ψηφίζει: 

Τον υπ’ αριθμ. 115/1999 Κανονισμόν, «Περί ιδρύσεως, 
οργανώσεως και λειτουργίας Γραφείου Εκκλησιαστικής 
Τάξεως και Εθιμοτυπίας παρά τη Ιερά Συνόδω της Εκ¬ 
κλησίας της Ελλάδος», έχοντα ούτω : 


ΚΑΝΟΝΙΣΜΟΣ ΥΠ’ΑΡΙΘΜ. 115/1999 

« ΠΕΡΙ ΙΔΡΥΣΕΩΣ ΟΡΓΑΝΩΣΕΩΣ ΚΑΙ ΛΕΙΤΟΥΡΓΙΑΣ 
ΓΡΑΦΕΙΟΥ ΕΚΚΛΗΣΙΑΣΤΙΚΗΣ ΤΑΞΕΩΣ ΚΑΙ 
ΕΘΙΜΟΤΥΠΙΑΣ ΠΑΡΑΤΗ ΙΕΡΑ ΣΥΝΟΔΩ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ » 

Άρθρον1 

Σύστασις και σκοπός του 

Γ ραφείου Εκκλησιαστικής Τ άξεως και Εθιμοτυπίας 

1. Παράτη ΙεράΣυνόδωτης Εκκλησίαςτης Ελλάδος συ- 
νιστάται Γραφείον Εκκλησιαστικής Τάξεως και Εθιμοτυ¬ 
πίας, έχον ως γενικόν σκοπόν την μελέτην και διεκπεραίω¬ 
σή των θεμάτων της αρμοδιότητος αυτού, κατά τα εν τω 
παρόντι Κανονισμώ οριζόμενα. Επίσης, το Γραφείον τού¬ 
το σκοπόν έχει την δημιουργίαν ειδικού ηλεκτρονικού και 
συμβατικού αρχείου Εκκλησιαστικής Τάξεως και Εθιμοτυ¬ 
πίας, την συνεχή ενημέρωσιν αυτού και την ευρετηρίασιν 
τούτου διάτων συγχρόνων ηλεκτρονικών και συμβατικών 
μέσων. Το Γ ραφείον, εξ άλλου, τούτο σκοπόν έχει και την 
καθιέρωσιν συντω χρόνω παγίας και ομοιομόρφου παρα- 
δόσεως επί των θεμάτων της Εκκλησιαστικής Τάξεως και 
Εθιμοτυπίας εν τη Εκκλησία της Ελλάδος. 

2. Ειδικώτερον, το Γ ραφείον τούτο συνιστάται προς υ- 
ποβοήθησιντου έργουτου Προκαθημένου της Εκκλησίας 
της Ελλάδος, της Ιεράς Συνόδου, της Ιεράς Αρχιεπισκο¬ 
πής Αθηνών, των Ιερών Μητροπόλεων, Ενοριών, Μονών, 
Προσκυνημάτων, καθώς και των Εκκλησιαστικών Οργανι¬ 
σμών, Ιδρυμάτων, Επιτροπών, Υπηρεσιών και Συνεδρίων 
εις θέματα εκκλησιαστικής τάξεως και εθιμοτυπίας. 

3. Εσωτερικοί, τέλος, κανονισμοί και ειδικά προγράμ¬ 
ματα συντασσόμενα υπό του ιδίου τούτου Γ ραφείου κα¬ 
θορίζουν και ρυθμίζουν τας λεπτομέρειας των αρμοδιο¬ 
τήτων αυτού γενικώς, αλλά και κατά περίπτωσιν, και πά¬ 
ντως εντός του υπό του παρόντος Κανονισμού 
καθοριζομένου πλαισίου. 

4. Το περί ου ο λόγος Γ ραφείον υπάγεται εις την Συνο¬ 
δικήν Επιτροπήν επί της Αρχιγραμματείας της Ιεράς Συ¬ 
νόδου της Εκκλησίας της Ελλάδος και συναριθμείται με¬ 
τά των λοιπών Γ ραφείων αυτής. 

Άρθρον 2 

Η έννοια του όρου «Εκκλησιαστική Τάξις 
και Εθιμοτυπία» 

1. Υπό τον όρον Εκκλησιαστική Τάξις και Εθιμοτυπία, εν 








266 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


τω παρόνπ Κανονισμώ, νοείται το σύνολον, κατά το δυνα¬ 
τόν, των κατ’ αρχήν μεν αγράφων, είτα δε και γραπτών ε¬ 
κείνων κανόνων, οίτινες γενικώς διέπουν, ρυθμίζουν, κα¬ 
ταγράφουν και παγιώνουντα εκκλησιαστικά έθιμα, ως και 
τας εν γένει εκκλησιαστικός συνήθειας εν τη Ορθοδόξω 
καθόλου Εκκλησία. 

2. Ειδικώτερον, υπό τον όρον αυτόν νοείται το σύνολον 
των ως άνω αγράφων ή γραπτών εκείνων κανόνων, οίτινες 
καθορίζουν και περιφρουρούν τα εκκλησιαστικώς κρα¬ 
τούντα έθιμα εν τη τελέσει της Θείας Λατρείας, εν τη α¬ 
σκήσει της Εκκλησιαστικής Διοικήσεως, καθώς επίσης 
και εκείνα τα έθιμα τα οποία τηρούνται εν ταις σχέσεσι 
των Ορθοδόξων Εκκλησιών προς Αλλήλας, προς τους Ε¬ 
τεροδόξους, προς τους Ετεροθρήσκους, και προς τας 
Κρατικός, Δημοσίας, Διπλωματικός και Ιδιωτικός Υπηρε¬ 
σίας εν εκάστω Κράτει. 

3. Υπό τον αυτόν όρον, νοούνται εισέτι και οι τοπικήν ι- 
σχύν έχοντες άγραφοι ή γραπτοί κανόνες Εκκλησιαστικής 
Τάξεως και Εθιμοτυπίας των κατά τόπους Ορθοδόξων Εκ¬ 
κλησιών, καθ’ όσον ούτοι, ως και οι Πατέρες της Εκκλη¬ 
σίας τονίζουν, δεν αφορούν εις Δόγματα ή Θέματα Πί- 
στεως και Σωτηρίας, και δια τούτο δύνανται ακινδύνως να 
είναι σεβαστοί εν τη Εκκλησία ένθα είναι καθιερωμένοι εκ 
λόγων ιστορικών, τοπικών και άλλων, καιεφ' όσον πάντως 
δεν προσκρούουν εις παραδόσεις και κανόνας αναγνωρι- 
ζομένους υπό Μειζόνων και Πανορθοδόξων Εκκλησιαστι¬ 
κών Οργάνων. 

4. Εν τω παρόντι, τέλος, Κανονισμώ υπό τον όρον «Εκ¬ 
κλησιαστική Τάξις», νοείται το τελετουργικόν των Ιερών 
Ακολουθιών και Τελετών αι οποίαι τελούνται, κυρίως, ε¬ 
ντός του Ναού και έχουν λατρευτικόν χαρακτήρα, ενώ υ¬ 
πό τον όρον «Εκκλησιαστική Εθιμοτυπία», νοείται η εθι- 
μοταξία Εκκλησιαστικών Τελετών και Εκδηλώσεων αι ο¬ 
ποίοι λαμβάνουν χώραν εκτός του Ναού και, πάντως, δεν 
έχουν λατρευτικόν χαρακτήρα. 

Άρθρον 3 

Οι υπηρετούντες εν τω Γραφείω της 
Εκκλησιαστικής Τάξεως και Εθιμοτυπίας 
Εκκλησιαστικοί Υπάλληλοι 

1. Εις το Γραφείοντης Εκκλησιαστικής Τάξεως και Εθι¬ 
μοτυπίας, μετ’ Απόφασιν της Ιερός Συνόδου και δια Πρά- 
ξεως του Μακαριωτάτου Προέδρου Αυτής, διορίζονται 
Μετακλητοί, κυρίως, Κληρικοί Υπάλληλοι, και μόνιμοι ή έ¬ 
κτακτοι Λαϊκοί Υπάλληλοι, οίτινες καταλαμβάνουν υφι- 
σταμένας κενός υπαλληλικός θέσεις των Γ ραφείων της 
Ιερός Συνόδου, εφ’ όσον διαθέτουν τα υπό των εκάστοτε 
κειμένων και ισχυουσών διατάξεων απαιτούμενα περί Εκ¬ 
κλησιαστικών Υπαλλήλων τυπικά και ουσιαστικά προσό¬ 
ντα, καθώς επίσης γνώσιν, εμπειρίαν, ζήλον και υπευθυ¬ 
νότητα περί τα θέματα της εκκλησιαστικής δεοντολογίας. 

2. Εις το ως άνω Γραφείον, μετ’ Απόφασιν της Ιερός Συ¬ 
νόδου και δια Πράξεως του Μακαριωτάτου Προέδρου 
Αυτής, δυνατόν να τοποθετούνται και ήδη υπηρετούντες 
Εκκλησιαστικοί Υπάλληλοι Αυτής, με πλήρη ή μερικήν α- 
πασχόλησιν εν τη Εκκλησιαστική Εθιμοτυπία. 

3. Το έργον, εξ άλλου, του Γραφείου Εκκλησιαστικής 
Τάξεως και Εθιμοτυπίας εις εκτάκτους περιπτώσεις, και 
δια συγκεκριμένον χρόνον και θέμα, συνεπικουρείται και 
υπό ομάδος Κληρικών και Λαϊκών Υπαλλήλων της Ιεράς 
Συνόδου, της Ιεράς Αρχιεπισκοπής Αθηνών ή άλλων Κε¬ 


ντρικών, κυρίως, Εκκλησιαστικών Υπηρεσιών, οριζομέ- 
νων εκάστοτε δι’ Αποφάσεως του Μακαριωτάτου Προέ¬ 
δρου της Ιεράς Συνόδου. 

4. Εις το ως άνω Γ ραφείον μετ’ Απόφασιν της Ιεράς Συ¬ 
νόδου και δια Πράξεως του Μακαριωτάτου Προέδρου 
Αυτής, δυνατόν να διορίζωνται και εξειδικευμένοι εις θέ¬ 
ματα Εκκλησιαστικής Τάξεως και Εθιμοτυπίας Κληρικοί, 
προσφέροντες τας υπηρεσίας αυτών εις την Εκκλησίαν ε¬ 
θελοντικούς, επιλεγόμενοι προς τούτο, κατά την ως άνω 
διαδικασίαν, επί διετεί θητεία, δυναμένη εκάστοτε να α- 
νανεούται. 

Άρθρον 4 

Η σχέσις του Γ ραφείου Εκκλησιαστικής Τ άξεως 
και Εθιμοτυπίας προς τας άλλας Ορθοδόξους 
Εκκλησίας, καθώς και προς τους 
Ετεροδόξους και Ετεροθρήσκους 

1. Το Γ ραφείον της Εκκλησιαστικής Τάξεως και Εθιμο¬ 
τυπίας της Εκκλησίας της Ελλάδος, εκτός των άλλων, με¬ 
ριμνά και φροντίζει δια την αυστηρόν τήρησιν του Προ¬ 
βαδίσματος των Ορθοδόξων Αυτοκεφάλων και Αυτονό¬ 
μων Εκκλησιών, του Προβαδίσματος των Αρχηγών 
Αυτών, ως και των επισήμων Εκπροσώπων Αυτών, συμ- 
φώνως προς τους Ιερούς Κανόνας, τας Ορθοδόξους Κα¬ 
νονικός Διατάξεις και τας παραδόσεις και τα έθιμα της 
Ορθοδόξου Εκκλησίας. 

2. Ομοίως, το Γ ραφείον τούτο της Ιεράς Συνόδου συ¬ 
νεργάζεται μετά των αντιστοίχων Υπηρεσιών του Οικου¬ 
μενικού Πατριαρχείου, ως και των άλλων Ορθοδόξων Πα¬ 
τριαρχείων και Αυτοκεφάλων και Αυτονόμων Εκκλησιών, 
δια του Αρχιγραμματέως της Ιεράς Συνόδου, οσάκις πα- 
ρίσταται ανάγκη επιλύσεως διμερών θεμάτων Εκκλησια¬ 
στικής Τάξεως και Εθιμοτυπίας, ή γενικωτέρων τοιούτων 
της Ορθοδόξου Εκκλησίας. 

3. Το Γ ραφείον, επίσης, της Εκκλησιαστικής Τάξεως και 
Εθιμοτυπίας, εφ’ όσον συντρέχουν ειδικοί λόγοι, συνερ¬ 
γάζεται ομοίως και μετά των αρμοδίων Υπηρεσιών των α- 
νεγνωρισμένων Ετεροδόξων ή Ετεροθρήσκων, προς επί- 
λυσιν κοινών θεμάτων εθιμοτυπίας. 

Άρθρον 5 

Η σχέσις του Γ ραφείου Εκκλησιαστικής Τάξεως 
και Εθιμοτυπίας προς τας αντιστοίχους Κρατικός, 
Δημοσίας, Διπλωματικός και Ιδιωτικός Υπηρεσίας 

1. Το Γραφείον Εκκλησιαστικής Τάξεως και Εθιμοτυ¬ 
πίας της Εκκλησίας της Ελλάδος ενδιαφέρεται και φρο¬ 
ντίζει δια την θέσιν την οποίαν πρέπει να έχη η Εκκλησία 
της Ελλάδος, ο Προκαθήμενος Αυτής, τα Μέλη της Ιεράς 
Συνόδου, οι Μητροπολίται και οι λοιποί Αρχιερείς, ως και 
οι επίσημοι Εκπρόσωποι Αυτών και της Εκκλησίας γενι¬ 
κώς, εντός του επισήμου Προβαδίσματος του Ελληνικού 
Κράτους ή των Προγραμμάτων τα οποία κατά καιρούς κα¬ 
ταρτίζουν και εκδίδουν αι Κρατικοί, Δημόσιοι, Διπλωματι¬ 
κοί και Ιδιωτικοί Υπηρεσίαι, συνεργαζόμενον αρμοδίως 
μετά των φορέων αυτών, ώστε η θέσις της Εκκλησίας να 
είναι ανάλογος προς τον κορυφαίον θεσμόν τον οποίον 
Αύτη εκπροσωπεί. 

2. Το ως άνω Γραφείον, ειδικώτερον, συνεργάζεται με¬ 
τά των Διευθύνσεων Εθιμοτυπίας της Προεδρίας της Δη¬ 
μοκρατίας, της Πρωθυπουργίας, της Βουλής, των Υ¬ 
πουργείων γενικώς και ειδικώτερον μετά των Υπουργείων 

Θρησκευμάτων, Εξωτερικών, Εσωτερικών, Εθνικής Αμύ- 
νης, Δημοσίας Τάξεως, Τύπου, μετά των Νομαρχιών, των 
Δήμων, των Κοινοτήτων, των Ανωτάτων Δικαστηρίων, της 
Ακαδημίας Αθηνών, των Ανωτάτων Εκπαιδευτικών Ιδρυ¬ 
μάτων ή άλλων Κρατικών, Δημοσίων, Διπλωματικών και Ι¬ 
διωτικών φορέων, προς επίλυσιν κοινών θεμάτων εθιμο¬ 
τυπίας, τα οποία υφίστανται ενίοτε μεταξύ αυτών και της 
Εκκλησίας. 

3. Δια την καλλιτέραν και αποτελεσματικωτέραν συνερ¬ 
γασίαν μετά των Υπηρεσιών της προηγούμενης παρα¬ 
γράφου, οι αρμόδιοι του Γραφείου Εκκλησιαστικής Τάξε¬ 
ως και Εθιμοτυπίας δε ον όπως γνωρίζουν καλώς την 
διάρθρωσιν αυτών, τον τρόπον λειτουργίας των, τα εκά- 
στοτε ενταις υπηρεσίαις ταύταις υπηρετούντο πρόσωπα, 
τον βαθμόν της αρμοδιότητος ενός εκάστου εξ αυτών, 
αλλά και την εκάστοτε βούλησιντης Εκκλησιαστικής, Πο¬ 
λιτειακής, Πολιτικής, Διπλωματικής και Ιδιωτικής Ηγεσίας 
επί των κατά καιρούς τιθέμενων θεμάτων και προβλημά¬ 
των Εκκλησιαστικής Τάξεως και Εθιμοτυπίας. 

Άρθρον 6 

Το έργον του Γραφείου Εκκλησιαστικής Τάξεως και Εθι¬ 
μοτυπίας δεν υποκαθιστά το έργον άλλων Εκκλησιαστι¬ 
κών Υπηρεσιών, και αντιστρόφως 

1. Το Γραφείον Εκκλησιαστικής Τάξεως και Εθιμοτυ¬ 
πίας της Εκκλησίας της Ελλάδος δεν υποκαθιστά το έρ- 
νον ετέρων Εκκλησιαστικών Υπηρεσιών, ουδέ υπεισέρχε¬ 
ται εις τας αραοδιότητας αυτών, αλλ’ υποβοηθείτο έργον 
των εν οις σημειοις υφίστανται θέματα αρμοδιότητος εκ¬ 
κλησιαστικής δεοντολογίας. Η μη συμμόρφωσις εκκλη¬ 
σιαστικής τ;νος Υπηρεσίας εις τας προτάσεις του Γρα¬ 
φείου Εκκλησιαστικής Τάξεως και Εθιμοτυπίας δεν βαρύ¬ 
νει την τελευταίαν Υπηρεσίαν. 

2. Ομοίως, αι Εκκλησιαστικοί Υπηρεσίαι δεν υποκαθι- 
ατούν το έργον του Γ ραφείου Εκκλησιαστικής Τ άξεως και 
Εθιμοτυπίας ή δεν αποθέτουντας υποχρεώσεις αυτών εις 
αυτό επί προφάσει ανυπάρκτων αρμοδιοτήτων του τε¬ 
λευταίου. 

Άρθρον 7 

Πρόβλεψις και προετοιμασία θεμάτων 
Εκκλησιαστικής Τάξεως και Εθιμοτυπίας 

Το Γραφείον Εκκλησιαστικής Τάξεως και Εθιμοτυπίας, 
προς έγκαιρον ανταπόκρισιν και ορθήν διεκπεραίωσιν 
των εκάστοτε παρουσιαζομένων και τιθεμένων αυτώ θε¬ 
μάτων ή προβλημάτων, τα οποία δυνατόν ενίοτε να προ¬ 
κύπτουν, και δη και όλως εκτάκτως, και να επιζητούν άμε¬ 
σον λύσιν, και την συνεργασίαν ικανού αριθμού συνεργα¬ 
τών, δε ον όπως κατά καιρούς καταρτίζη σχετικά σχέδια 
και ειδικά προγράμματα, προετοιμάζη δε τα απαραίτητα 
και κατάλληλα εκείνα Πρόσωπα και Μέσα, διάτων οποίων 
θα δύναται να ανταποκριθή ευκολώτερον εις πάσαν περί- 
πτωσιν. 

Άρθρον8 

Επίλυσις ειδικών θεμάτων Εκκλησιαστικής Τάξεως 
και Εθιμοτυπίας, ψήφισις και καθιέρωσις 
ειδικών κανόνων επί ομοίων θεμάτων 

1. Επί ειδικών, λεπτών και δύσκολων θεμάτων Εκκλη¬ 
σιαστικής Τάξεως και Εθιμοτυπίας, επί των οποίων δεν υ- 
φίσταται καθιερωμένη παράδοσις, ουδέ Συνοδική Από- 


φασις, το Γ ραφείον Εκκλησιαστικής Τάξεως και Εθιμοτυ¬ 
πίας φέρει το θέμα εις την Ιεράν Σύνοδον, ήτις και απο- 
φαίνεται. 

2. Το Γ ραφείον της Εκκλησιαστικής Τάξεως και Εθιμο¬ 
τυπίας, εν τη προσπάθεια αυτού να κωδικοποιή θέματα 
της αρμοδιότητος του, υποβάλλει τη Ιερά Συνόδω προς 
ψήφισιν σχέδια σχετικών αποφάσεων δια την μόνιμον κα- 
θιέρωσιν εθιμοτυπικών κανόνων, δημιουργούν και κατα- 
γράφον ούτω συν τω χρόνω το εθιμοτυπικόν δίκαιον της 
Εκκλησίας της Ελλάδος. 

3. Αι ως άνω αποφάσεις, όταν αφορούν εις γενικώτερα 
θέματα, δε ον όπως είναι σύμφωνοι κατά βάσιν προς τα 
πανορθοδόξως κρατούντα. 

Άρθρον 9 

Κατάργησις προηγουμένων Κανονισμών 

1. Πάσα διάταξις προγενεστέρου Κανονισμού της Ιεράς 
Συνόδου της Εκκλησίας της Ελλάδος, αναφερομένη εις 
θέματα Εκκλησιαστικής Τάξεως και Εθιμοτυπίας, καταρ- 
γείται από της δημοσιεύσεως του παρόντος Κανονισμού 
εις την Εφημερίδα της Κυβερνήσεως και το Περιοδικόν 
«Εκκλησία». 

2. Αι διατάξεις, τέλος, του παρόντος Κανονισμού δύνα- 
νται να συμπληρωθούν, τροποποιηθούν, αντικαταστα- 
θούν ή καταργηθούν δια νέας Αποφάσεως της Ιεράς Συ¬ 
νόδου. 

Άρθρον 10 

Εναρξις ισχύος του παρόντος 

Η ισχύς του παρόντος Κανονισμού άρχεται από της δη¬ 
μοσιεύσεως αυτού εις την Εφημερίδα της Κυβερνήσεως 
και το Περιοδικόν «Εκκλησία». 

Άρθρον 11 
Κάλυψις δαπάνης 

Εκ των διατάξεων του Κανονισμού τούτου προκαλείται 
δαπάνη εις βάρος του προϋπολογισμού του Νομικού 
Προσώπου της Ιεράς Συνόδου της Εκκλησίας της Ελλά¬ 
δος, το ύψος της οποίας δεν δύναται να προσδιορισθή. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Εν Αθήναις τη 20 Ιανουάριου 1999 
Ο Πρόεδρος 

IΟ Αθηνών ΧΡΙΣΤΟΔΟΥΛΟΣ 
Ο Αρχιγραμματεύς 

Αρχιμ. ΔΑΝΙΗΛ ΠΟΥΡΤΣΟΥΚΛΗΣ 
-♦- 

( 2 ) 

ΚΑΝΟΝΙΣΜΟΣ ΥΠ’ΑΡΙΘ. 116/1999 

Περί τακτικής και εκτάκτου οικονομικής ενισχύσεως Ιε¬ 
ρών Μητροπόλεων και Ιερών Μονών της Εκκλησίας 
της Ελλάδος. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ' όψει: 

1) Τας διατάξεις των άρθρων 1 παρ. 4,3,9 παρ.2 και 4,29 
παρ.2,30 και 46 παρ. 1 και 2 του Ν. 590/1977 «Περί Καταστα¬ 
τικού Χάρτου της Εκκλησίαςτης Ελλάδος» (Φ.Ε.Κ. Α' 146/77). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2) Τας διατάξεις του άρθρου 3 του Ν. 1811/1988. 

3) Τας διατάξεις των άρθρων 2 και 17 του υπ’ αριθ. 
100/1998 Κανονισμού της Ιεράς Συνόδου της Εκκλησίας 
της Ελλάδος «Περί της Εκκλησιαστικής Κεντρικής Υπη¬ 
ρεσίας Οικονομικών» (Φ.Ε.Κ. Α' 261 /1998). 

4) Την από 15.1.1999 Απόφασιν Αυτής, ψηφίζει: 

Τον υπ’ αριθμ.116/1999 Κανονισμόν, έχοντα ούτω: 


ΚΑΝΟΝΙΣΜΟΣ ΥΠ ΑΡΙΘΜ. 116/1999 

«ΠΕΡΙ ΤΑΚΤΙΚΗΣ ΚΑΙ ΕΚΤΑΚΤΟΥ ΟΙΚΟΝΟΜΙΚΗΣ 
ΕΝΙΣΧΥΣΕΩΣ ΙΕΡΩΝ ΜΗΤΡΟΠΟΛΕΩΝ ΚΑΙ 

ΙΕΡΩΝ ΜΟΝΩΝ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ». 

Άρθρον1 

Πρός ενίσχυσιντου πνευματικού και ποιμαντικού έργου 
των Ιερών Μητροπόλεων και των εξ αυτών εξηρτημένων 
εκκλησιαστικών ιδρυμάτων, ως και των Ιερών Μονών της 
Εκκλησίας της Ελλάδος, και δή των οικονομικών ασθενέ¬ 
στερων, επί πλέον δε προς αντιμετώπισιν των λειτουργι¬ 
κών δαπανών των Ιερών Μητροπόλεων, ων ο ετήσιος Α¬ 
πολογισμός δεν υπερβαίνει τα πέντε εκατομμύρια 
(5.000.000) δρχ., εις τον υπό της Διαχειριστικής Επιτρο¬ 
πής της Εκκλησιαστικής Κεντρικής Υπηρεσίας Οικονομι¬ 
κών ( Ε.Κ.Υ.Ο.) συντασσόμενον Προϋπολογισμόν εκά- 
στου έτους εγγράφεται πίστωσις ισόποσος προς το πο- 
σοστόν 25% επί του καθαρού υπολοίπου των προσόδων 
εκ της διαχειρίσεως της εκκλησιαστικής περιουσίας του 
αλληλοχρέου λογαριασμού, βάσει του Απολογισμού του 
προηγουμένου οικονομικού έτους. 

Αρθρον 2 

1. Η επιδιώκουσα την οικονομικήν ενίσχυσιν υπέρ προ¬ 
γραμματισμένου έργου αυτής Ιερά Μητρόπολις υποβάλλει 
σχετικήν αίτησιν προς την Διαχειριστικήν Επιτροπήν της 
Εκκλησιαστικής Κεντρικής Υπηρεσίας Οικονομικών ( 
Ε.Κ.Υ.Ο.) συνοδευομένην από κεκυρωμένον αντίγραφον 
του Προϋπολογισμού του αιτούντος Νομικού Προσώπου 
και του συγκεκριμένου έργου μέχρι τέλους Φεβρουάριου 
εκάστου έτους. Μέχρι της αυτής ημερομηνίας διαβιβάζει 
και πάν σχετικόν αίτημα των εις αυτήν ανηκουσών Ιερών 
Μονών (εκτός των Ησυχαστηρίων) μετά της αποφάσεως 
του Ηγουμενοσυμβουλίου και των οικονομικών στοιχείων 
(Προϋπολογισμοί") τηςτε Ιεράς Μονής και του συγκεκριμέ¬ 
νου έργου. 

2. Η Διαχειριστική Επιτροπή, εκτιμώνσα κατ ελευθέραν 
αυτής κρίσιντην καθόλου οικονομικήν κατάστασιντου αι- 
τούντος Εκκλησιαστικού Νομικού Προσώπου, καταρτίζει, 
εντός του μηνός Μαρτίου, πίνακα των Ιερών Μητροπόλε¬ 
ων και έτερον των Ιερών Μονών μετά παρατηρήσεων επί 
των αιτημάτων και προτάσεων επί της δυνατότητος ικα- 
νοποιήσεώς των, υποβάλλει δε τα στοιχεία αξιολογήσεως 
εις την Δ.Ι.Σ. προς τελικήν έγκρισιν. 

Άρθρον 3 

1. Η Δ.Ι.Σ., επί τη βάσει του συνόλου του προς διάθεσιν 
ποσού, του αριθμού των αιτήσεων και των υπό της Δια¬ 
χειριστικής Επιτροπής παρεχομένων στοιχείων, διανέμει 
τούτο αναλόγως της οικονομικής καταστάσεως εκάστης 
αιτούσης Ιεράς Μητροπόλεως και Μονής, ορίζουσα και 


τον χρόνον καταβολής της ενισχύσεως εκάστης, είτε κα¬ 
τά μήνα Μάϊον, είτε κατ’ Οκτώβριον. 

2. Η χρηματοδότησις αυτή δεν δύναται να υπερβή το 
ποσόν των πέντε εκατομμυρίων (5.000.000) δραχμών δια 
τας Ιεράς Μητροπόλεις και των δύο εκατομμυρίων 
(2.000.000) δραχμών δια τας Ιεράς Μονάς. 

Άρθρον 4 

Εκάστη Ιερά Μητρόπολις ή Μονή, μετά την ικανοποίη- 
σιν του αιτήματος περί οικονομικής ενισχύσεως, δικαιού¬ 
ται να υποβάλη εκ νέου αίτησιν, αι μέν Μητροπόλεις το 
τρίτον, αιδε Μοναίτο τέταρτον μετά την χρηματοδότησιν 
έτος. Του μέτρου τούτου εξαιρούνται αι επιχορηγήσεις 
δια κάλυψιν λειτουργικών δαπανώντων ασθενεστέρων Ιε¬ 
ρών Μητροπόλεων. 

Άρθρον 5 

1. Η Διαχειριστική Επιτροπή γνωστοποιεί την τελειω¬ 
τικήν απόφασιν της Δ.Ι.Σ. εις τας επιχορηγουμένας Ιε¬ 
ράς Μητροπόλεις και Μονάς και αποστέλλει εις την Ε¬ 
θνικήν Τράπεζαν κατάστασιν κατανομής των ποσών, 
δια την, χρεώσει του Αλληλοχρέου Λογαριασμού, πί- 
στωσιν των οικείων, εις την Τράπεζαν αυτήν, Λογαρια¬ 
σμών των επιχορηγουμένων Ιερών Μητροπόλεων και 
Μονών. 

2. Η εισπράττουσα Ιερά Μητρόπολις ή Μονή εκδίδει ι- 
σόποσον γραμμάτιον εισπράξεως, εκ του δεόντως θεω¬ 
ρημένου στελέχους, το οποίον, μετά κυρωμένου φωτοα¬ 
ντιγράφου της σελίδος του οικείου τραπεζικού βιβλια¬ 
ρίου μεταφοράς της πιστώσεως, υποβάλλεται εις την 
Διαχειριστικήν Επιτροπήν της Εκκλησιαστικής Κεντρικής 
Υπηρεσίας Οικονομικών (Ε.Κ.Υ.Ο.). 

Άρθρον 6 

1. Οικονομική ενίσχυσις προς Ιεράς Μητροπόλεις, Ιε¬ 
ράς Μονάς και άλλα Φυσικά ή Νομικά Πρόσωπα δια την 
οργάνωσιν Συνεδρίων, Συνάξεων, Διαλόγων, Συναντήσε¬ 
ων και άλλων πνευματικών και ποιμαντικού χαρακτήρος 
εκδηλώσεων παρέχεται μόνον, όταν την διοργάνωσιν 
τούτων εντέλλεται ή θέτει υπό την αιγίδα της η Δ.Ι.Σ. Εις 
πάσαν άλλην περίπτωσιν ισχύει η υπό των διατάξεων του 
παρόντος Κανονισμού καθοριζομένη παγία διαδικασία ε- 
πιχορηγήσεως, αναλόγως αξιολογουμένη. 

2. Τα επιχορηγούμενα δια τους σκοπούς τούτους Εκ¬ 
κλησιαστικά Νομικά Πρόσωπα, πέραν των δικαιολογητι- 
κών των προηγουμένων Άρθρων, υποχρεούνται, όπως 
προσκομίσουν τα πρωτότυπα παραστατικά των δαπανών 
της ειδικής αυτής διαχειρίσεώς των, μετ’ εκθέσεως περί 
της λογοδοσίας των, προς την Εκκλησιαστικήν Κεντρικήν 
Υπηρεσίαν Οικονομικών (Ε.Κ.Υ.Ο.). 

3. Εις εκτάκτους περιπτώσεις καταστροφών εκ σεισμών, 
πλημμυρών κ.λ.π., η Ιερά Σύνοδος δύναται να αποφασίζη 
ελευθέρως την οικονομικήν ενίσχυσιν πληγεισών Ιερών 
Μητροπόλεων άνευ τηρήσεως της υπό του παρόντος Κα¬ 
νονισμού προβλεπομένης διαδικασίας (άρθρα 2,4). 

Άρθρον 7 

1. Απαγορεύεται, ως αντικειμένη εις τον νόμον, η δωρε¬ 
άν παραχώρησις εκκλησιαστικών εκτάσεων ή άλλων ακι¬ 
νήτων της υπό της Δ.Ι.Σ., δια της Εκκλησιαστικής Κεντρι¬ 
κής Υπηρεσίας Οικονομικών (Ε.Κ.Υ.Ο.), διοικουμένης και 

διαχειριζομένης εκποιητέας μοναστηριακής περιουσίας 
εις Ιερός Μητροπόλεις και Ιερός Μονός. 

2. Απαγορεύεται ομοίως η συνεκμετάλλευσή τοιούτων 
περιουσιακών στοιχείων της Εκκλησιαστικής Κεντρικής 
Υπηρεσίας Οικονομικών (Ε.Κ.Υ.Ο.) μετά των εχουσώντην 
ψιλήν κυριότητα επ αυτών Ιερών Μονών. 

3. Επιτρέπεται μόνον η εις εξαιρετικός περιπτώσεις, υ¬ 
πό της Δ.Ι.Σ. κρινομένας, μετά από προηγουμένην έκθε- 
σιν της Διαχειριστικής Επιτροπής, παραχώρησιςτηςχρή- 
σεως δι ωρισμένον χρόνον προς εξυπηρέτησιν προφα¬ 
νών εκκλησιαστικών, κοινωνικών και ποιμαντικών 
αναγκών. 

Άρθρον 8 

Παν έτερον ζήτημα, αναφερόμενον εις τους όρους, τας 
προϋποθέσεις και την διαδικασίαν της, υπάτης Δ.Ι.Σ., δια 
της Εκκλησιαστικής Κεντρικής Υπηρεσίας Οικονομικών 
(Ε.Κ.Υ.Ο.), οικονομικής ενισχύσεως Ιερών Μητροπόλεων 
και Ιερών Μονών της Εκκλησίας της Ελλάδος και μη δια- 
λαμβανόμενον εντώνπαρόντι Κανονισμών, ρυθμίζεται δι’ 
αποφάσεων της Διαρκούς Ιερός Συνόδου. 

Άρθρον 9 

Η ισχύς του παρόντος Κανονισμού άρχεται από της δη- 
μοσιεύσεώςτου εις την Εφημερίδα της Κυβερνήσεως και 
το Περιοδικόν «ΕΚΚΛΗΣΙΑ». 

Άρθρον10 

Από τας διατάξεις του παρόντος Κανονισμού προκα- 
λείται δαπάνη εις βάρος του Προϋπολογισμού του Νομι¬ 
κού Προσώπου της Εκκλησίας της Ελλάδος, το ύψος της 
οποίας δεν δύναται να προσδιορισθή. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Εν Αθήναις τη 15 Ιανουάριου 1999 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 
Ο Αρχιγραμματεύς 

Αρχιμ. ΔΑΝΙΗΛ ΠΟΥΡΤΣΟΥΚΛΗΣ 
-♦- 

( 3 ) 

ΚΑΝΟΝΙΣΜΟΣ ΥΠ’ΑΡΙΘ. 117/1999 
Περί συστάσεως και λειτουργίας Νομικής Υπηρεσίας 
παρά τη Εκκλησία της Ελλάδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
Έχουσα υπ’ όψει: 

1) Τας διατάξεις του άρθρου 4 περίπτ. ε' και 9 παράγρ. 

2 και 4 του Ν. 590/1977 «Περί του Καταστατικού Χάρτου 
της Εκκλησίας της Ελλάδος». 

2) Την ανάγκην νομικής προστασίας της Εκκλησίας της 
Ελλάδος καιτων Εκκλησιαστικών Νομικών Προσώπων και 
Οργανισμών Αυτής, ως και νομικής κατοχυρώσεως των Α¬ 
ποφάσεων των εν γένει οργάνων Αυτής, δια της συγκρο- 
τήσεως Νομικής Υπηρεσίας. 

3) Την από 20.1.1999 Απόφασιν Αυτής, ψηφίζει: 

Τον υπ’ αριθμ. 117/1999 Κανονισμόν, έχοντα ούτω: 


ΚΑΝΟΝΙΣΜΟΣ ΥΠ ΑΡΙΘΜ. 117/1999 
«ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΝΟΜΙΚΗΣ ΥΠΗΡΕΣΙΑΣ ΠΑΡΑ ΤΗ ΕΚΚΛΗΣΙΑ 
ΤΗΣ ΕΛΛΑΔΟΣ» 

Άρθρον1 

Ίδρυσις Νομικής Υπηρεσίας. 

Ιδρύεται παρά τη Ιερά Συνόδω της Εκκλησίας της Ελ¬ 
λάδος Νομική Υπηρεσία προς μελέτην, επεξεργασίαν και 
χειρισμόν των νομικής φύσεως υποθέσεων της Εκκλη¬ 
σίας της Ελλάδος, είτε ενώπιον των αρμοδίων Δικαστη¬ 
ρίων και άλλων Δημοσίων Αρχών Ελληνικών ή άλλων Κρα¬ 
τών ή εκκλησιαστικών και εν γένει θρησκευτικών Αρχών, 
είτε εξωδίκως, καθώς και προς σύνταξιν σχετικών γνωμο¬ 
δοτήσεων προς την Ιεράν Σύνοδον της Εκκλησίας της Ελ¬ 
λάδος ή άλλας υπηρεσίας Αυτής ή εποπτευόμενα υπ’ Αυ¬ 
τής Εκκλησιαστικά Νομικά Πρόσωπα. 

Άρθρον 2 

Όργανα της Νομικής Υπηρεσίας. 

Η παρά τη Ιερά Συνόδω της Εκκλησίας της Ελλάδος 
Νομική Υπηρεσία αποτελείται από την Διοικούσαν Επι¬ 
τροπήν, την Επιστημονικήν Επιτροπήν και το Νομικόν 
Γραφείον το οποίον περιλαμβάνει, τον Προϊστάμενον και 
τους Δικηγόρους της Εκκλησίας. 

Άρθρον 3 

Διοικούσα Επιτροπή. 

Η Διοικούσα Επιτροπή της Νομικής Υπηρεσίας συγκρο¬ 
τείται από τον Μακαριώτατον Αρχιεπίσκοπον Αθηνών και 
Πάσης Ελλάδος και δύο εν ενεργεία Μητροπολίτας της Εκ¬ 
κλησίας οριζομένους, μετά των αναπληρωτών αυτών Μη¬ 
τροπολιτών, δια Πράξεως του Μακαριωτάτου Αρχιεπισκό¬ 
που, επί πενταετεί θητεία δυναμένη να ανανεωθή. δια της 
αυτής Πράξεως ορίζεται και ο αναπληρωτής του Μακαριω- 
τάτου Αρχιεπισκόπου, ο οποίος πάντως πρέπει να προηγή- 
ται κατά τα πρεσβεία των δύο ως άνω Μητροπολιτών. 

Γραμματεύς της Επιτροπής ορίζεται ο Αρχιγραμματεύς 
της Ιεράς Συνόδου, αναπληρούμενος από τον νόμιμον α¬ 
ναπληρωτήν του. 

Άρθρον 4 

Αρμοδιότητες και Λειτουργία 
της Διοικούσης Επιτροπής. 

1. Η Διοικούσα Επιτροπή (Δ.Ε.) έχει τας ακολούθους 
αρμοδιότητας: 

α) Ορίζει τα Μέλη της Επιστημονικής Επιτροπής και ζη¬ 
τεί παρ αυτής γνωμοδοτήσεις επί ζητημάτων ιδιαιτέρας 
νομικής σημασίας ή σπουδαιότητος. 

β) Διορίζει και απολύει τους Δικηγόρους της Υπηρεσίας 
αυτής. 

γ) Θεωρείτο Σχέδιοντου Κανονισμού περί του Οργανι¬ 
σμού Εσωτερικής Λειτουργίας της Νομικής Υπηρεσίας, 
το οποίον καταρτίζει η Επιστημονική Επιτροπή δυναμένη 
να επιφέρη εις αυτό τας κατά την κρίσιν της τροποποιή¬ 
σεις και μεταβολάς, το υποβάλλει δε προς έγκρισιν και 
ψήφισιν εις τη ν Διαρκή Ιεράν Σύνοδον της Εκκλησίας της 
Ελλάδος. 

δ) Εποπτεύει δια την εύρυθμον λειτουργίαν της Νομι¬ 
κής Υπηρεσίας λαμβάνουσα τα απαραίτητα προς τούτο 
μέτρα. 

2. Η Επιτροπή συνεδριάζει κατόπιν εγγράφου προ- 
σκλήσεως του Προέδρου αυτής ή του νομίμου αναπλη- 
ρωτού του, εις δε τας συνεδριάσεις δύναται να παρίστα- 
ται άνευ ψήφου, οσάκις καλείται υπό του Προέδρου, και 
ο Προϊστάμενος του Νομικού Γραφείου. 

Άρθρον 5 

Επιστημονική Επιτροπή. 

Η Επιστημονική Επιτροπή συγκροτείται από τον Μακα- 
ριώτατον Αρχιεπίσκοπον, ως Πρόεδρον, και εξ μέλη, τα 
οποία πρέπει να έχουν είτε την ιδιότητα του εν ενεργεία 
ή εν συντάξει μέλους ενός εκ των τριών Ανωτάτων Δικα¬ 
στηρίων της Χώρας, είτε την ιδιότητα του εν συντάξει ή 
εν ενεργεία Καθηγητού Νομικού Τμήματος ενός των Α¬ 
νωτάτων Εκπαιδευτικών Ιδρυμάτων της Χώρας, είτε την 
ιδιότητα του Διδάκτορος Νομικής Ελληνικού ή ομοτα- 
γούς προς τα Ελληνικά Ανωτάτου Εκπαιδευτικού Ιδρύ¬ 
ματος, είτε τέλος την ιδιότητα Δικηγόρου παρ Αρείω Π ά¬ 
γω. Η συμμετοχή εις την Επιτροπήν είναι τιμητική και ά¬ 
μισθος. 

Ο προσδιορισμός των μελών τούτων, μετά των αντιστοί¬ 
χων αναπληρωτών των γίνεται ελευθέρως, ως προς την ι¬ 
διότητα αυτών, υπό της Διοικούσης Επιτροπής,η οποία ο¬ 
ρίζει και τον αναπληρωτήν του Προέδρου. 

Γραμματεύο της Επιτροπής ορίζεται, υπό του Μακα- 
ριωτάτου Προέδρου αυτής, εκκλησιαστικός υπάλληλος, 
κληοικοο ή λαϊκός, και πάντως κάτοχος πτυχίου Νομικού 
Τμήματος ημεδαπού Πανεπιστημίου ή ισοτίμου πτυχίου 
αλλοδαπού Πανεπιστήμιου. 

Αρθρον 6 

Αρμοδιότητες και Λειτουργία 
της Επιστημονικής Επιτροπής. 

1. Η Επιστημονική Επιτροπή, συνεδριάζουσα κατόπιν 
εγγράφου προσκλήσεως του Προέδρου αυτής, έχει τας 
ακολούθους αρμοδιότητας: 

α) Γνωμοδοτεί επί νομικών ζητημάτων εξωδίκου, δικα¬ 
στικής ή επιστημονικής απλώς φύσεως, δια τα οποία ζη¬ 
τείται η γνώμη της είτε υπό του Μακαριωτάτου Αρχιεπι¬ 
σκόπου είτε υπό της Ιεράς Συνόδου είτε υπό της Διοικού- 
σης Επιτροπής. 

β) Καταρτίζει το Σχέδιον του Κανονισμού περί του Ορ¬ 
γανισμού Εσωτερικής Λειτουργίας της Νομικής Υπηρε¬ 
σίας. 

γ) Παρακολουθεί την λειτουργία της Νομικής Υπηρε¬ 
σίας εν γένει, και αναφέρεται εις την Διοικούσαν Επιτρο¬ 
πήν. 

2. Οι συνεδριάσεις γίνονται βάσει ημερήσιας διατάξεως 
την οποίαν καταρτίζει ο Γραμματεύς κατά τας υποδείξεις 
του Μακαριωτάτου Προέδρου, εις τας αποφάσεις δε της 
Επιτροπής, οσάκις αυτές λαμβάνονται κατά πλειοψη- 
φίαν, καταχωρίζεται και η μειοψηφία γινομένης μνείας και 
των ονομάτων των μειοψηφούντων. 

3. Η Επιτροπή ευρίσκεται εν απαρτίαπαρισταμένωντων 
τεσσάρων εκ των συγκροτούντων αυτήν προσώπων, ο¬ 
πωσδήποτε όμως παρισταμένου του Προέδρου αυτής ή 
του αναπληρωτού του, εν ισοψηφία δε επικρατεί η άποψις 
προς την οποίαν συνετάχθη ο Πρόεδρος ή ο αναπληρω¬ 
τής του. 

4. Εις τας συνεδριάσεις της Επιτροπής δύναται να κα- 


λήται υπό του Προέδρου και ο Προϊστάμενος του Νομι¬ 
κού Γ ραφείου, δια να ακουσθή απλώς η γνώμη του, και ο 
οποίος όμως δεν έχει ψήφον. 

Άρθρον 7 

Προϊστάμενος του Νομικού Γραφείου. 

1. Προϊστάμενος του Νομικού Γ ραφείου διορίζεται υπό 
της Διαρκούς Ιεράς Συνόδου, μετά γνώμην της Επιστη¬ 
μονικής Επιτροπής, Καθηγητής Νομικού Τμήματος ενός 
των Α.Ε.Ι. της χώρας ή δικηγόρος επί πενταετίαν τουλά¬ 
χιστον παρ' Αρείω Πάγω, μέ εξαιρετικήν δικαστηριακήν 
εμπειρίαν, κατά προτίμησιν κάτοχος μεταπτυχιακού τίτ¬ 
λου σπουδών Νομικού Τμήματος ενός των Α.Ε.Ι της Χώ¬ 
ρας ή ομοταγούς της αλλοδαπής. Τα καθήκοντα του 
Προϊσταμένου δύνανται να ανατίθενται μέ απόφασιν της 
Διαρκούς Ιεράς Συνόδου εις Ανώτατον Δικαστικόν λει¬ 
τουργόν εν ενεργεία ή εν συντάξει, εφ όσον είναι τουλά¬ 
χιστον Διδάκτωρ Νομικής και έχει ειδίκευσιν εις τα θέμα¬ 
τα της Εκκλησίας,ο οποίος όμως υποχρεούται να πρα- 
σφέρη τας υπηρεσίας του αμισθί και πρέπει, πρό της 
αναλήψεως των καθηκόντων του, να υποβάλη ειδικήν 
προς τούτο δήλωσιν. 

2. Ο Προϊστάμενος έχει τας εξής αρμοδιότητας: 

α) Προίσταται του Νομικού Γραφείου και υπό την ιδιό¬ 
τητα του αυτήν παρακολουθεί τους δικηγόρους της Εκ¬ 
κλησίας εις το έργον τους, και χρεώνει εις αυτούς, κατ' ε- 
λευθέραν επιστημονικήν κρίσιν, τας διαφόρους νομικός 
υποθέσεις, ώστε να εξασφαλίζεται ο κατάλληλος χειρι¬ 
σμός αυτών και η νομιμότης εις τας ενεργείας των οργά¬ 
νων της Εκκλησίας. 

β) Συντάσσει ως Α' Κριτής τας ετήσιας υπηρεσιακός εκ¬ 
θέσεις ποιοτικής και ποσοτικής αποδόσεως των ως άνω 
δικηγόρων. Αι εκθέσεις πρέπει να συντάσσωνται το αρ- 
γότερον μέχρι της 15ης Φεβρουάριου και εν συνεχεία υ¬ 
ποβάλλονται εις τον Μακαριώτατον Αρχιεπίσκοπον ο ο¬ 
ποίος δύναται, εαν το κρίνει απαραίτητον, να θέτη αυτάς 
ή τινάς εξ αυτών υπ’ όψιν της Επιστημονικής Επιτροπής 
προκειμένου να λάβη την γνώμην αυτής πριν ή ούτος α¬ 
ξιολογήσει, ως Β' Κριτής, τους συγκεκριμένους δικηγό¬ 
ρους. 

γ) Εισηγείται εις την Ιεράν Σύνοδον, την Διοικούσαν 
και την Επιστημονικήν Επιτροπήν ως και τον Μακαριώ¬ 
τατον Αρχιεπίσκοπον περί παντός νομικού ζητήματος 
αφορώντος εις την Εκκλησίαν εν γένει, οσάκις κρίνει 
την τοιαύτην εισήγησιν αναγκαίαν ή οσάκις του ζητηθή 
υπό της Διοικούσης ή της Επιστημονικής Επιτροπής, 
της Ιεράς Συνόδου ή του Μακαριωτάτου Προέδρου αυ¬ 
τής. 

δ) Μετέχει οσάκις προβλέπεται υπό διατάξεως Νόμου ή 
Κανονισμού εις Επίτροπός της Ιεράς Συνόδου. 

3. Δια τας ανάγκας της Γ ραμματείας του Νομικού Γ ρα¬ 
φείου τοποθετούνται εις αυτό δι αποφάσεως της Δ.Ι.Σ. 
τρεις εκκλησιαστικοί υπάλληλοι συνιστωμένων προς τού¬ 
το δια του παρόντος ισαρίθμων οργανικών θέσεων κατα- 
λαμβανομένων ανεξαρτήτως του βαθμού των εις αυτάς 
τοποθετουμένων. Οι υπάλληλοι ούτοι υπάγονται απ ευ¬ 
θείας εις τον Προϊστάμενον. 

Άρθρον 8 

Δικηγόροι. 

1. Δικηγόροι της Νομικής Υπηρεσίας διορίζονται υπό 

της Διοικούσης Επιτροπής, μετά γνωμοδότησιν της Επι¬ 
στημονικής Επιτροπής περί των προσόντων των, Δικηγό¬ 
ροι παρ’ Εφέταις ή παρ Αρείω Πάγω, επί σχέσει εμμίσθου 
εντολής και επί παγία μηνιαία αντιμισθία. Ο Προϊστάμε¬ 
νος δύναται να αναθέτη τον χειρισμόν ωρισμένης ή ωρι- 
σμένων υποθέσεων και εις άλλους, μη ανήκοντας εις την 
Νομικήν Υπηρεσίαν, δικηγόρους οσάκις τούτο ενδείκνυ- 
ται κατά την κρίσιν του, μετά σύμφωνον γνώμην του Μα- 
καριωτάτου Προέδρου. 

2. Οι ως άνω Δικηγόροι χειρίζονται, άλας τας εχούσας 
ανάγκην νομικής καλύψεως και υποστηρίξεως υποθέ¬ 
σεις, αι οποίαι αφορούν εις τας υπηρεσίας εν γένειτης Εκ¬ 
κλησίας ή η έκβασιςτων οποίων ενδιαφέρει οπωσδήποτε 
την Εκκλησίαν. 

3. Οι κατά την δημοσίευσιν του παρόντος προσφέρο- 
ντες τας υπηρεσίας των εις την Ιεράν Σύνοδον Δικηγό¬ 
ροι του πρώην ΟΔΕΠ εντάσσονται εις συσταθησομένας 
θέσεις Δικηγόρων επί σχέσει εμμίσθου εντολής, κατά 
την διαδικασίαν της παραγράφου 1 του παρόντος άρ¬ 
θρου. 

Αι θέσεις αύται καθορίζονται δια του Κανονισμού Εσω¬ 
τερικής λειτουργίας της Υπηρεσίας ταύτης. 

Άρθρον 9 

Λύσις της υπηρεσιακής σχέσεως των Δικηγόρων. 

Η κατά τας διατάξεις του παρόντος δημιουργουμένη υ¬ 
πηρεσιακή σχέσις, μεταξύ της Εκκλησίας της Ελλάδος 
και των άνω Δικηγόρων Αυτής ή του Προϊσταμένου του 
Νομικού Γραφείου, λύεται δια παραιτήσεως ή δια καταγ¬ 
γελίας υπό της Διοικούσης Επιτροπής, ως προς δε τον 
Προϊστάμενον δια καταγγελίας υπό της Διαρκούς Ιεράς 
Συνόδου. Η καταγγελία δύναται να γίνη οποτεδήποτε ε¬ 
λευθέριος και άνευ ειδικής αιτιολογίας. 


Άρθρον10 

Συμπλήρωσις του παρόντος Κανονισμού. 

Πάν έτερον ζήτημα, μη ρυθμιζόμενον δια του παρόντος 
Κανονισμού, αφορών εις την οργάνωσιν και την λειτουρ¬ 
γίαν εν γένει της Νομικής Υπηρεσίας, ρυθμίζεται δι’ απο- 
φάσεως της Διαρκούς Ιεράς Συνόδου, μετά πρότασιν της 
Διοικούσης Επιτροπής και γνώμην της Επιστημονικής Ε¬ 
πιτροπής. 

Άρθρον11 

1. Η ισχύς του παρόντος Κανονισμού άρχεται από της 
δημοσιεύσεώς του δια της Εφημερίδος της Κυβερνήσε- 
ως και του Περιοδικού «ΕΚΚΛΗΣΙΑ». 

2. Καταργούνται αι διατάξεις του άρθρου 8 του Κανονι¬ 
σμού 12/1980, των άρθρων 15,31 παράγρ. 2,33 παράγρ. 
3,35 παράγρ. 3 και 39 του Κανονισμού 14/1981, ως και πά¬ 
σα διάταξις αντίθετος προς τον παρόντα Κανονισμόν. 

Άρθρον 12 

Από τας διατάξεις του παρόντος Κανονισμού προκα- 
λείται δαπάνη εις βάρος του προϋπολογισμού του Νομι¬ 
κού Προσώπου της Εκκλησίας της Ελλάδος, το ύψος της 
οποίας δεν δύναται να προσδιορισθή. 

Η παρούσα να δημοσιευθεί στην Εφημερίδα της Κυ- 
βερνήσεως. 

Εν Αθήναις τη 20 Ιανουάριου 1999 

Ο Πρόεδρος 

ΐ Ο Αθηνών ΧΡΙΣΤΟΔΟΥΛΟΣ 
Ο Αρχιγραμματεύς 
Αρχιμ. ΔΑΝΙΗΛ ΠΟΥΡΤΣΟΥΚΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * 

ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.βΙ.ςΓ 


ΙΝΤΕΡΝΕΤ: ΙιοΙ.ςΐΓ 
β-ιτΐ3ίΙ: ην3$ @ (ιοΙ.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

ΘΕΣΣΑΛΟΝΙΚΗ 


5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 5225 713 

ΠΕΙΡΑΙΑΣ 


5249 547 

Νικήτα 6-8 Τ.Κ. 18531 

4135 228 

Πώληση Φ.Ε.Κ. 5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 

ΚΟΜΟΤΗΝΗ 


αποστολή Φ.Ε.Κ. 5248 320 

Δημοκρατίας 1 Τ.Κ. 691 00 
ΛΑΡΙΣΑ 

(0531) 22 858 


Διοικητήριο Τ.Κ. 411 10 

(041) 597449 


ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

(0661)89 127/89120 


Πλ. Ελευθερίας 1, Τ.Κ. 711 10 
ΛΕΣΒΟΣ 

(081) 396 223 


Πλ. Κωνσταντινουπόλεως Τ.Κ. 811 00 Μυτιλήνη 



(0251) 46 888/47 533 

ΤΙΜΗ ΦΥΛΛΩΝ ' Μέχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ΛΛο ^ χ Α , Λ ,, χ , , 

- Από 8 σελίδες και ανω προσαυξηση 100 δρχ. ανα δσελιδο η μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 - . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 

15.000 » . 

750 » . 

Δ' (Απαλλοτριώσεις, πολεοδομία κ.λπ.) 

70.000 » . 

3.500 » . 

Αναπτυξιακών Πράξεων (Τ.Α.Π.Σ.) 

30.000 » . 

1.500 » . 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » . 

750 » . 

Παράρτημα (Προκηρύξεις θέσεων ΔΕΠ κ.τλ.) 

5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » . 

500 - . 

Ανωτάτου Ειδικού Δικαστηρίου (Α.Ε.Δ.) 

3.000 » . 

150 * . 

Προκηρύξεων Α.Σ.Ε.Π. 

10.000 - . 

500 - . 

Ανωνύμων Εταιρειών & Ε.Π.Ε. 

250.000 » . 

12.500 - . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 - . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 

να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολοκληρο το ποσό υπέρ του ΤΑΠΕΤ. 



* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν 

εγγραφονται συνδρομητές για μικρότερο χρονικό διάστημα. 



* Η έγγραφη η ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 * Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 




























